ՀՀ Արագածոտնի մարզպետ Սերգեյ Մովսիսյանի ուղերձը` Ոստիկանության օրվա առիթով

Հարգելի՛ ոստիկաններ, շնորհավորում եմ ձեր մասնագիտական տոնի առիթով։

Կան մասնագիտություններ, որոնց ընտրությունը խոսում է մարդու հայրենասիրության, պետականամետության ու հանրությանն օգտակար լինելու դրվատելի մոտիվացիայի մասին։ Ոստիկանի մասնագիտությունը հենց այդ մասնագիտություններից է, և հենց ոստիկանի աշխատանքի շնորհիվ է, որ բոլոր ժամանակներում ապահովվել է մեր պետության ներքին անվտանգությունն ու հասարակական կարգի պահպանությունը։

Հարգելի՛ ոստիկաններ, կրկին շնորհավորելով, ուզում եմ, որ մեր քաղաքացիների կողմից ձեր աշխատանքն արժանանա միմիայն հարգանքի և գնահատանքի` նրանց մեջ արմատավորելով օրենքը հարգելու և օրենքին ենթարկվելու ներքին անվիճարկելի մղում։

Շարունակեք աշխատել նվիրումով ու եռանդով։

Ձեզ բարի ծառայություն։

ՀՀ ԱՐԱԳԱԾՈՏՆԻ ՄԱՐԶՊԵՏ

ՍԵՐԳԵՅ ՄՈՎՍԻՍՅԱՆ